Ο ΠΕΡΙ ΤΗΣ ΗΛΕΚΤΡΟΝΙΚΗΣ ΔΙΚΑΙΟΣΥΝΗΣ (ΗΛΕΚΤΡΟΝΙΚΗ ΚΑΤΑΧΩΡΙΣΗ)

ΔΙΑΔΙΚΑΣΤΙΚΟΣ ΚΑΝΟΝΙΣΜΟΣ ΤΟΥ 2020

\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|   Ασκώντας τις εξουσίες που του παρέχονται από το Άρθρο 163 του Συντάγματος και το άρθρο 17 του περί Απονομής της Δικαιοσύνης (Ποικίλαι Διατάξεις) Νόμου του 1964 έως το 2015, το Ανώτατο Δικαστήριο εκδίδει τον ακόλουθο Διαδικαστικό Κανονισμό:**Προοίμιο**Ο παρών Διαδικαστικός Κανονισμός θα αναφέρεται ως o περί της Ηλεκτρονικής Δικαιοσύνης (Ηλεκτρονική Καταχώριση) Διαδικαστικός Κανονισμός του 2020**Ερμηνεία**1. Για σκοπούς του παρόντος Διαδικαστικού Κανονισμού, εκτός αν από το κείμενο προκύπτει άλλη έννοια, οι όροι που ακολουθούν θα έχουν την έννοια που τους αποδίδεται πιο κάτω:

«Αvώτατo Δικαστήριo» σημαίvει τo Αvώτατo Δικαστήριo το οποίο καθιδρύθηκε δυvάμει του περί Απονομής της Δικαιοσύνης (Ποικίλαι Διατάξεις) Νόμου του 1964 (Ν. 33/1964),«Δικαστήριο» σημαίvει τo Αvώτατo Δικαστήριo ή oποιovδήπoτε υπό αυτού ταγμέvo δικαστήριo που καθιδρύθηκε υπό του περί Δικαστηρίων Νόμου του 1960 (Ν.14/1960) ή που καθιδρύθηκε από oποιoδήπoτε άλλο vόμo, το οποίο έχει δικαιoδoσία και περιλαμβάvει oποιovδήπoτε δικαστή αυτών,«Δικαστής» σημαίνει Δικαστή οποιουδήποτε Δικαστηρίου,ο όρος «έγγραφο», που περιλαμβάνει και δέσμη εγγράφων, έχει την έννοια που του αποδίδεται στον περί Αποδείξεως Νόμο, ΚΕΦ. 9 και περιλαμβάνει οποιοδήποτε δικόγραφο σε οποιαδήποτε διαδικασία ενώπιον Δικαστηρίου,«ηλεκτρονική καταχώριση» σημαίνει την καταχώριση με ηλεκτρονικά μέσα, εγγράφου, σχετιζομένου με οποιαδήποτε πολιτική ή ποινική διαδικασία όπως οι όροι αυτοί ερμηνεύονται στον περί Δικαστηρίων Νόμο του 1960 (Ν. 14/1960),«οδηγίες χρήσης του συστήματος» σημαίνει το εγχειρίδιο χρήσης του συστήματος ηλεκτρονικής καταχώρισης και οποιεσδήποτε άλλες οδηγίες εκδίδονται από το Ανώτατο Δικαστήριο οι οποίες περιγράφουν λειτουργίες ή απαιτήσεις του συστήματος, «Πρωτοκολλητής» σημαίνει τον Πρωτοκολλητή του Δικαστηρίου και περιλαμβάνει τον Ανώτερο Πρωτοκολλητή, τον Πρωτοκολλητή Α’ και τον Πρωτοκολλητή καθώς επίσης υπάλληλο εξουσιοδοτημένο από το Ανώτατο Δικαστήριο όπως εκτελεί τα καθήκοντα Πρωτοκολλητή ή ενεργεί ως αναπληρωτής Πρωτοκολλητής σε οποιοδήποτε προς τούτο προσδιοριζόμενο Δικαστήριο,«Πρωτοκολλητείο» σημαίνει το τμήμα του Δικαστηρίου στο οποίο γίνονται καταχωρίσεις εγγράφων, «σύστημα ηλεκτρονικής καταχώρισης» και «σύστημα» σημαίνουν το ηλεκτρονικό σύστημα ή πρόγραμμα ή λογισμικό το οποίο παρέχεται από το Ανώτατο Δικαστήριο για σκοπούς ηλεκτρονικής καταχώρισης ή/και άλλως πώς. «τεκμήριο» σημαίνει οποιοδήποτε έγγραφο το οποίο κατατίθεται σε οποιαδήποτε δικαστική διαδικασία και σημειώνεται ως τέτοιο από το Δικαστήριο.**Ισχύς του Διαδικαστικού Κανονισμού**1. Ο παρών Διαδικαστικός Κανονισμός θα ισχύει για όλες τις καταχωρίσεις σε οποιοδήποτε Δικαστήριο, εκτός όπου υπάρχει ρητή πρόνοια σε αυτόν περί του αντιθέτου.
2. Η καταχώριση μέσω του συστήματος ηλεκτρονικής καταχώρισης θα ισχύει σε προγενέστερες, τρέχουσες και μεταγενέστερες του παρόντος Διαδικαστικού Κανονισμού διαδικασίες.

**Χρήση του Συστήματος Ηλεκτρονικής Καταχώρισης**1. Η χρήση του συστήματος ηλεκτρονικής καταχώρισης μπορεί να γίνεται από δικαστή, δικαστικό λειτουργό, δικηγόρο και από οποιοδήποτε άλλο πρόσωπο, τηρουμένων των απαιτήσεων πρόσβασης σε αυτό.
2. Για την ηλεκτρονική καταχώριση θα ακολουθούνται οι οδηγίες που εκδίδονται από το Ανώτατο Δικαστήριο για την ορθή χρήση του συστήματος.
3. Έγγραφο το οποίο καταχωρίστηκε ηλεκτρονικά μέσω του συστήματος ηλεκτρονικής καταχώρισης δεν θα καταχωρείται με οποιοδήποτε άλλο τρόπο εκτός αν ζητηθεί από το Δικαστήριο ή τον Πρωτοκολλητή ή αν προβλέπεται διαφορετικά στον παρόντα Διαδικαστικό Κανονισμό.

**Πρωτότυπα Έγγραφα**1. (1) Αν, με βάση την πρόνοια οποιουδήποτε Νόμου ή Κανονισμού, απαιτείται η παρουσίαση ή η κατάθεση του πρωτότυπου οποιουδήποτε εγγράφου (π.χ. διαθήκη, τραπεζική εγγύηση κτλ.), τέτοιο έγγραφο δε θα καταχωρείται ηλεκτρονικά.

(2) Η πιο πάνω πρόνοια ισχύει και για έγγραφο το οποίο προορίζεται να κατατεθεί ως τεκμήριο σε ποινική διαδικασία.1. Στην περίπτωση ηλεκτρονικής καταχώρισης εγγράφου, το πρωτότυπο αυτού, πρέπει να διατηρείται από το πρόσωπο που το καταχώρισε ηλεκτρονικά και να είναι διαθέσιμο για επιθεώρηση αν τούτο ζητηθεί από το Δικαστήριο, τον Πρωτοκολλητή ή άλλο διάδικο στην υπόθεση.

**Γενικοί Κανόνες Ηλεκτρονικής Καταχώρισης**1. Έγγραφο που καταχωρίζεται ηλεκτρονικά, θα είναι στον τύπο που καθορίζεται στις οδηγίες χρήσης του συστήματος ηλεκτρονικής καταχώρισης.
2. Όταν έγγραφο το οποίο καταχωρίζεται ηλεκτρονικά, αποτελείται από ξεχωριστά έγγραφα (για παράδειγμα, ενδιάμεση αίτηση, ένορκη δήλωση κτλ.), το κάθε έγγραφο θα καταχωρίζεται ξεχωριστά και θα αποτελεί μέρος της ίδιας καταχώρισης.
3. Σε σχέση με τεκμήρια τα οποία επισυνάπτονται σε ένορκη δήλωση, θα ισχύουν κατά περίπτωση οι πρόνοιες του Κανονισμού 10.
4. Όταν έγγραφο το οποίο προορίζεται για καταχώριση χαρακτηρίζεται ως εμπιστευτικό ή απόρρητο από το πρόσωπο που θα το καταχωρίσει, υποβάλλεται αίτημα στο Δικαστήριο μέσω του συστήματος ηλεκτρονικής καταχώρισης προς έγκριση του χαρακτηρισμού του ως ανωτέρω.
5. Έγγραφο το οποίο προορίζεται για ηλεκτρονική καταχώριση, πρέπει να είναι σύμφωνο με τις πρόνοιες της Διαταγής 63 των περί Πολιτικής Δικονομίας Διαδικαστικών Κανονισμών.
6. Ο Πρωτοκολλητής δύναται να μη δεχτεί καταχώριση εγγράφου το οποίο είναι δυσανάγνωστο ή ατελές και θα υποδεικνύει τούτο στον καταχωρούντα τέτοιο έγγραφο, ώστε αυτός να προβαίνει στη διόρθωσή του.
7. Ο διάδικος φέρει την ευθύνη για την ορθή καταχώριση εγγράφου, καθώς και την τήρηση της προθεσμίας που προβλέπεται για την καταχώρισή του.

**Προθεσμίες**1. Έγγραφο δεν θα θεωρείται ως καταχωρηθέν, μέχρις ότου η ηλεκτρονική καταχώριση ληφθεί και εγκριθεί ως τέτοια από τον Πρωτοκολλητή και καταβληθούν τα νενομισμένα τέλη. Για σκοπούς προθεσμιών ισχύει ο Κανονισμός 18.

**Ώρες Λειτουργίας**1. Το σύστημα ηλεκτρονικής καταχώρισης θα λειτουργεί επί εικοσιτετραώρου βάσεως. Η λειτουργία του θα διακόπτεται μόνο σε περίπτωση προγραμματισμένης ή απρόοπτης διακοπής.
2. Ηλεκτρονική καταχώριση η οποία γίνεται μετά τις 13:01, λογίζεται ότι έγινε την επόμενη ημέρα με την έναρξη της λειτουργίας του πρωτοκολλητείου.

**Τέλη**1. Τα τέλη καταχώρισης (χαρτόσημα, δικηγορόσημα κτλ.) πληρώνονται εφόσον το έγγραφο γίνει δεκτό από τον Πρωτοκολλητή, σύμφωνα με την υπόδειξη του συστήματος ηλεκτρονικής καταχώρισης.
2. Όταν έγγραφο καταχωρίζεται, δεν θα είναι εφικτή η ανάκληση της καταχώρισης του και ούτε τα καταβληθέντα τέλη, σε σχέση με αυτή, θα είναι επιστρεπτέα.

**Σφράγιση Εγγράφου – Πιστά Αντίγραφα**1. Έγγραφο το οποίο προορίζεται να χρησιμοποιηθεί για σκοπούς επίδοσης, σφραγίζεται ως πιστό αντίγραφο από το σύστημα ηλεκτρονικής καταχώρισης, άνευ της καταβολής οποιουδήποτε τέλους, κατόπιν σχετικού αιτήματος, το οποίο θα υποβάλλεται ηλεκτρονικά.
2. Πιστό αντίγραφο οποιουδήποτε εγγράφου υπογραμμένου από τον Πρωτοκολλητή, εκδίδεται με την καταβολή του σχετικού τέλους, κατόπιν σχετικού αιτήματος.
3. Για σκοπούς των Κανονισμών 21 και 22, η αποτύπωση της ηλεκτρονικής σφραγίδας μπορεί να διαφέρει από την αποτύπωση της φυσικής σφραγίδας.
4. Έγγραφο τα οποίο σφραγίζεται από το σύστημα ηλεκτρονικής καταχώρισης, όπως προβλέπεται στους παρόντες Κανονισμούς, θα αποτελεί γνήσιο έγγραφο ως το σφραγισμένο προς το σκοπό αυτό με τη φυσική μέθοδο.

**Επίδοση**1. Ενημέρωση ή ειδοποίηση που λαμβάνεται από διάδικο ή από τον δικηγόρο του, μέσω του συστήματος ηλεκτρονικής καταχώρισης με οποιονδήποτε τρόπο, δεν συνιστά επίδοση. Όταν Νόμος ή Κανονισμός προβλέπει για την επίδοση εγγράφου, αυτή θα διενεργείται ανεξαρτήτως της ενημέρωσης ή της ειδοποίησης που δίδεται από το σύστημα.
2. Ένορκη δήλωση επίδοσης καταχωρίζεται στο σχετικό μέρος του συστήματος ηλεκτρονικής καταχώρισης.

**Ένορκες Δηλώσεις**1. Ένορκη δήλωση η οποία καταχωρίζεται ηλεκτρονικά, θα γίνεται δεκτή από τον Πρωτοκολλητή εφόσον ικανοποιηθεί ότι έχουν καταβληθεί ηλεκτρονικά τα νενομισμένα τέλη σε σχέση με αυτή.

**Τεκμήρια**1. Έγγραφο το οποίο διάδικος προτίθεται να καταχωρίσει με σκοπό αυτό να καταστεί τεκμήριο στη δίκη, καταχωρείται μέσω του συστήματος ηλεκτρονικής καταχώρισης, στο σχετικό μέρος του ηλεκτρονικού φακέλου, οποιαδήποτε ώρα πριν την έναρξη της ακροαματικής διαδικασίας. Κάθε τέτοιο έγγραφο πρέπει να καταχωρίζεται σύμφωνα με τον Κανονισμό 10 εκτός όπου καταχωρίζονται πολλά έγγραφα μαζί σε δέσμη, η οποία θα σημειώνεται ως ένα τεκμήριο.
2. Όταν έγγραφο ή δέσμη εγγράφων η οποία καταχωρίζεται ηλεκτρονικά γίνει δεκτή από το Δικαστήριο ως τεκμήριο, σύμφωνα με τον Κανονισμό 28, τούτο σημειώνεται ως τέτοιο από το Δικαστήριο μέσω του συστήματος ηλεκτρονικής καταχώρισης.

Νοείται ότι ισχύουν και στην περίπτωση αυτή, οι πρόνοιες του Κανονισμού 8. **Φάκελοι Υποθέσεων - Μετάπτωση**1. Για κάθε υπόθεση που καταχωρίζεται ηλεκτρονικά, δημιουργείται ηλεκτρονικός φάκελος. Δεν δημιουργείται παράλληλα και φυσικός φάκελος.
2. Ο ηλεκτρονικός φάκελος φέρει τις ιδιότητες και παράγει τα έννομα αποτελέσματα ενός φυσικού φακέλου.
3. Σε σχέση με υποθέσεις οι οποίες καταχωρίστηκαν πριν την εγκατάσταση και λειτουργία του συστήματος ηλεκτρονικής καταχώρισης τηρείται παράλληλα φυσικός και ηλεκτρονικός φάκελος. Στον ηλεκτρονικό φάκελο τηρούνται τα έγγραφα που καταχωρίστηκαν μετά την εγκατάσταση και λειτουργία του συστήματος. Στο φυσικό φάκελο τηρούνται τα έγγραφα που καταχωρίστηκαν πριν την εγκατάσταση και λειτουργία του συστήματος.
4. (1) Δικηγόρος ή διάδικος σε υπόθεση που καταχωρίστηκε πριν από την εφαρμογή και λειτουργία του συστήματος ηλεκτρονικής καταχώρισης, θα μπορεί να προσθέσει σε ηλεκτρονικό φάκελο έγγραφα τα οποία βρίσκονται ήδη καταχωρισμένα σε φυσικό φάκελο.

(2) Έγγραφο το οποίο καταχωρίζεται σε ηλεκτρονικό φάκελο σύμφωνα με τον Κανονισμό 33 (1), δεν απαιτείται να εγκρίνεται ως καταχώριση από τον Πρωτοκολλητή. Την αποκλειστική ευθύνη σε περίπτωση που το εν λόγω έγγραφο δεν ανταποκρίνεται στο έγγραφο που είναι ήδη καταχωρισμένο στο φυσικό φάκελο της υπόθεσης, θα φέρει το μέρος που το καταχωρίζει. Το έγγραφο αυτό, θα σημειώνεται στο σύστημα ηλεκτρονικής καταχώρισης με τον χαρακτηρισμό Μετάπτωση και θα αναφέρεται στο έγγραφο που δεν καταχωρίστηκε εξ αρχής στο πλαίσιο του συστήματος (στο εξής «Μετάπτωση»). (3) Ο Πρωτοκολλητής δύναται, εφόσον υπάρχει η σύμφωνη γνώμη του αντίδικου μέρους, να εγκρίνει έγγραφο Μετάπτωσης, οπότε αυτό θα καθίσταται επίσημο μέρος του ηλεκτρονικού φακέλου της υπόθεσης. **Ασφάλεια**1. Το Ανώτατο Δικαστήριο, σε συνεργασία με τις αρμόδιες υπηρεσίες του Κράτους, θα λαμβάνει τα μέτρα τα οποία θεωρεί πρόσφορα για την ασφάλεια του απορρήτου των πληροφοριών που αποθηκεύονται στο σύστημα και που παρέχονται στο κοινό από αυτό, σύμφωνα με την ισχύουσα Πολιτική Απορρήτου και Προστασίας Δεδομένων Προσωπικού Χαρακτήρα του Ανωτάτου Δικαστηρίου και τους Όρους Χρήσης του συστήματος.
2. Για τη δημιουργία λογαριασμού στο σύστημα ηλεκτρονικής καταχώρισης, θα πρέπει να δίνονται όλα τα στοιχεία που απαιτούνται από για το σκοπό αυτό από το σύστημα.
3. Έκαστος χρήστης, φέρει ευθύνη για την ασφαλή φύλαξη των στοιχείων του λογαριασμού του για πρόσβαση στο σύστημα ηλεκτρονικής καταχώρισης.

**Δικηγορικά Έξοδα και Δικαστικά Τέλη**1. Για σκοπούς δικαστικών τελών και δικηγορικών εξόδων, οποιαδήποτε ενέργεια γίνεται μέσω του συστήματος ηλεκτρονικής καταχώρισης, θα έχει όλες τις συνέπειες της φυσικής ενέργειας.
2. Οι Νόμοι και Κανονισμοί που διέπουν ζητήματα δικαστικών τελών και δικηγορικών εξόδων θα εφαρμόζονται mutatis mutandis σε σχέση με όλες τις ενέργειες που γίνονται μέσω του συστήματος ηλεκτρονικής καταχώρισης.
3. Ο διάδικος ο οποίος προβαίνει στη χρήση του συστήματος ηλεκτρονικής καταχώρισης, θα είναι υπεύθυνος για την πληρωμή των νενομισμένων τελών, που αναλογούν στη συγκεκριμένη χρήση όπως απαιτείται από το σύστημα ηλεκτρονικής καταχώρισης.

**Μεταβατικές Διατάξεις**1. Ο παρών Διαδικαστικός Κανονισμός θα ισχύει στα Δικαστήρια στα οποία εγκαταστάθηκε και λειτουργεί το σύστημα ηλεκτρονικής καταχώρισης. Τα Δικαστήρια αυτά θα ανακοινώνονται μέσω της ιστοσελίδας του Ανωτάτου Δικαστηρίου.

 Εκδόθηκε από το Ανώτατο Δικαστήριο στις 25 Νοεμβρίου 2020 και τίθεται σε ισχύ από την ημερομηνία δημοσίευσης του στην Επίσημη Εφημερίδα της ΔημοκρατίαςΠ. ΠΑΝΑΓΗ, Πρόεδρος Ανωτάτου ΔικαστηρίουΛ. ΠΑΡΠΑΡΙΝΟΣ ) Α. ΛΙΑΤΣΟΣ )Κ. ΣΤΑΜΑΤΙΟΥ ) Γ. Ν. ΓΙΑΣΕΜΗΣ ) Δικαστές Ανωτάτου ΔικαστηρίουΤ. Θ. ΟΙΚΟΝΟΜΟΥ )Τ. ΨΑΡΑ-ΜΙΛΤΙΑΔΟΥ ) Α. ΠΟΥΓΙΟΥΡΟΥ )Χ. ΜΑΛΑΧΤΟΣ ) |  Άρθρο 163 του Συντάγματος  33 του 1964 35 του 1975 72 του 1977 59 του 1981 3 του 1987158 του 1988109 του 1991132(I) του 2015 |